stanford-oval/wikipedia huggingface dataset:
אלייזה טיילור
חיים אישיים

בשנת 2017, טיילור וחברתה הטובה קלייר ווינדהאם הקימו את "Koh Tao International Primary" בית ספר יסודי ללא כוונת רווח בקו טאו, תאילנד.
ב-7 ביוני 2019, טיילור פרסמה בחשבון הטוויטר שלה, שהיא והשחקן בוב מורלי, ששיחק לצדה ב"המאה", התחתנו. מאוחר יותר היא פרסמה כי במהלך צילומי העונה השביעית של ה"המאה", היא עברה הפלה טבעית. ב-20 במרץ 2022, הם הודיעו על הולדת בנם הראשון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | 6 Plots | איימי צ'אליס |  |
| 2013 | Patrick | אחות בפאניקה |  |
| 2014 | איש נובמבר | שרה |  |
| 2017 | Thumper | קאט קרטר |  |
| 2017 | ירושה בחג המולד (אנ') | אלן לנגפורד |  |
| 2023 | I'll Be Watching | ג'ולי | גם מפיקה בפועל |
| 2023 | It Only Takes a Night | רובי | גם מפיקה בפועל |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | איי הפיראטים (אנ') | שרה רדינג | תפקיד ראשי; 26 פרקים |
| 2003 | שכנים שכנים | ג'סינטה מרטיו | 2 פרקים |
| 2003–2004 | מועדון מסיבת הפיג'מות (אנ') | רוזי קרטוויט | תפקיד ראשי (עונה 1); 26 פרקים |
| 2004 | Blue Heelers | טאטום אוהרה | פרק: "Cast the First Stone" |
| 2005–2008 | שכנים שכנים | ג'ניי טימינס | 166 פרקים |
| 2006 | Blue Water High | היידי לי | פרק: "#35"; ללא קרדיט |
| 2008 | Rush | מדיסון | פרק: "Get Lucky" |
| 2009 | Packed to the Rafters | קרי | פרק: "Losing the Touch" |
| 2009 | מלאכים בלבן (אנ') | קרלי ספלדינג | פרק: "The Two of Us" |
| 2010 | City Homicide | מליסה סטנדיש | פרק: "Last Seen" |
| 2010 | מנצחים ומפסידים (אנ') | ברידג'ט גרוס | פרק: "Pilot" |
| 2012 | Howzat! Kerry Packer's War | רונדה | מיני-סדרה |
| 2013 | מר וגברת רצח (אנ') | שרה | פרק: "Little Boxes" |
| 2013 | ניקיטה | כתבת | פרק: "Wanted" |
| 2014–2020 | המאה | קלארק גריפין | תפקיד ראשי (7 עונות); 100 פרקים |
| 2022 | האורוויל | ד"ר וילקה | פרק: "From Unknown Graves" |
| 2023 | זינוק לאתמול (אנ') | האנה קרסון | 3 פרקים |
פרסים ומועמדויות

| שנה | פרס | קטגוריה |  | תוצאה | קישורים |
| --- | --- | --- | --- | --- | --- |
| 2015 | פרסי בחירת הנוער 2015 | השחקנית הטובה ביותר בסדרת פנטזיה/מדע בדיוני | 100 (סדרת טלוויזיה) | מועמדות |  |
| 2016 | פרסי בחירת הנוער 2016 | השחקנית הטובה ביותר בסדרת פנטזיה/מדע בדיוני | 100 (סדרת טלוויזיה) | מועמדות |  |
| 2016 | פרסי בחירת הנוער 2016 | כימיה על המסך (עם בוב מורלי) | 100 (סדרת טלוויזיה) | מועמדות |  |
| 2017 | פרסי בחירת הנוער 2017 | השחקנית הטובה ביותר בסדרת פנטזיה/מדע בדיוני | 100 (סדרת טלוויזיה) | מועמדות |  |
| 2017 | פרסי בחירת הנוער 2017 | זוג טלוויזיוני אהוב (עם בוב מורלי) | 100 (סדרת טלוויזיה) | מועמדות |  |
| 2018 | פרסי בחירת הנוער 2018 | השחקנית הטובה ביותר בסדרת פנטזיה/מדע בדיוני | 100 (סדרת טלוויזיה) | מועמדות |  |
הערות שוליים

↑  "Teen Choice Awards 2015 Winners: Full List". Variety. 16 באוגוסט 2015. {{cite web}}:  (עזרה)
↑  "First Wave of "Teen Choice 2016" Nominees Announced and #1 Voted Surfboard Revealed" (הודעה לעיתונות). Fox. אורכב מ-המקור ב-2016-11-01. נבדק ב-2018-01-19.
↑  "Vote Now for Wave 2 Teen Choice Nominees!". Teen Choice Awards. Fox. אורכב מ-המקור ב-20 ביוני 2016. {{cite web}}:  (עזרה)
| --- | --- |
בקרת זהויות :  BnF: cb16989731k (data)  ISNI: 0000 0004 5261 4944  LCCN: no2016096133  NTA: 393425568  SUDOC: 200413457  VIAF: 317182951   WorldCat (עם VIAF): 317182951 
אלייזה בסן דייגו קומיקון ביולי 2013
אלנוס מאדים

| אלנוס מאדים |
| --- | --- |
 עלים של אלנוס מאדים
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: אלונאים
משפחה:: שדריים
סוג:: אלנוס
מין:: אלנוס מאדים
שם מדעי
 Alnus rubra ‏.Bong 1833
תחום תפוצה
 תפוצת אלנוס מאדים

אלנוס מאדים, או גם אלמון אדום (שם מדעי: Alnus rubra; באנגלית: red alder), הוא מין עץ נשיר הגדול ביותר בסוג אלנוס ממשפחת השדריים. הוא גדל ברצועה ברוחב 200 קילומטרים לאורך חוף האוקיינוס השקט באמריקה הצפונית החל מדרום-מזרח אלסקה דרך הטריטוריה יוקון והפרובינציה קולומביה הבריטית בקנדה ומדינות ארצות הברית וושינגטון, אורגון, קליפורניה, מונטנה ואיידהו, המקום הרחוק ביותר מהחוף שאלו מגיע העץ (600 קילומטרים).
מקור שם המין בעובדה שקליפה פגועה או שרוטה מפתחת צבע אדום חלודה בוהק.
תיאור

אלנוס מאדים הוא עץ נשיר הגדל במהירות, מתחיל לייצר זרעים בגיל 10, וחי בממוצע בין 60 ל-70 שנים, אבל אף פעם לא יותר ממאה שנים. זהו מין האלנוס הגבוה ביותר, גובהו בדרך כלל בין 20 ל-30 מטרים, אם כי במקרים יוצאי דופן יכול העץ יכול להגיע לגובה 37 מטרים.
מערכת השורשים של האלנוס המאדים תלויה במידת הניקוז של הקרקע. בקרקעות שבהן הניקוז טוב השורשים חודרים לעומק. בקרקעות בהן הניקוז גרוע מפתח האלנוס המאדים מערכת שורשים רדודה גדולה המתפשטת לרוחב. למרות השורשים הרדודים העץ לא סובל מרוחות החורף העזות בשל היותו נשיר. על שורשי העץ יש פקעיות שורש שבהם חיים חיידקים המקבעים חנקן מהסוג Frankia. כמו כן מקיימים השורשים אקסומיקוריזה עם פטריות.
קוטר הגזע בגובה חזה הוא בין 35 ל-45 סנטימטרים, אם כי במקרים יוצאי דופן הוא מגיע לקוטר בגובה חזה של 80 סנטימטרים. קליפת הגזע והענפים דקה, חלקה מנומרת בגוון אפור-אפר כשלעיתים קרובות צומחים עליה חזזיות לבנות וטחבי עלים. קליפה פגועה או שרוטה מפתחת צבע אדום חלודה בוהק, וזה מקור שם העץ. כשהעץ מזקין הקליפה מתחילה לקבל גוון כהה, ולהסתלסל ברצועות דקות. לעץ יש גזע בודד ונוף צר או חרוטי.
הניצנים סגלגלים באורך 6 עד 10 מילימטרים על גבעול בין 2 ל-8 מילימטרים. הניצנים עטופים בשני קשקשים ומכוסים בשרף. העלים סגלגלים בגוון ירוק. הטרף באורך 6 עד 16 סנטימטרים וברוחב 3 עד 11 סנטימטרים. שולי העלה משוננים וקצה העלה פונה כלפי מטה, מאפיין המבדיל בין מין זה למיני אלנוס אחרים. תחתית העלה חלקה או מעט שעירה. העלים מצהיבים לפני שהם נושרים בסתיו.
העץ הוא צמח חד-ביתי המופרה באמצעות הרוח. הפרחים הם תפרחת של עגילים, המופיעים בתחילת האביב לפני שהעלים צומחים. הפרחים הזכריים בגוון חום-אדמדם צומחים באשכולות תלויים של שניים עד שישה עגילים באורך בין 3.5 ל-14 סנטימטרים. אורכו של עגיל הפרחים הנקביים הוא 1.5 עד 2 סנטימטרים. צבע הפרחים צהוב-אדמדם. האשכול ניצב בזמן ההאבקה, אבל תלוי בזמנים אחרים. לאחר ההפריה מתפתח האשכול הנקבי לפרי יבש עצי סגלגל דמוי אצטרובל קטן באורך 2 עד 3 סנטימטרים.
בין 50 ל-100 זרעים נוצרים בין הקשקשים של ה"אצטרובל" והם מתפזרים באמצעות הרוח בשלהי הסתיו ובחורף. הם קטנים מאוד (בקילוגרם יש 1,465,000 זרעים) המוקפים בכנף צרה ודקה והם מתפזרים למרחק של מאות מטרים עם כיוון הרוח.
תפוצה ואקולוגיה

אלנוס מאדים גדל מדרום-מזרח אלסקה ודרומה עד למרכז קליפורניה, כמעט תמיד במרחק שלא עולה על 200 קילומטרים מחוף האוקיינוס השקט, למעט התרחבות למרחק 600 קילומטרים לתוך היבשת מוושינגטון ואורגון לתוך הנקודה הצפונית ביותר במונטנה ולצפון-מערב איידהו. העץ גדל לצורכי נוי גם באיי הוואי.
בדרום אלסקה, במערב קולומביה הבריטית ובצפון-מערב רכסי החוף של ארצות הברית האלנוס המאדים גדל על מדרונות קרירים וגשומים עד לגובה של 700 מטרים. באזורים אלו הוא גדל ביערות בחברת תת-המין החופי של אשוח דאגלס (Pseudotsuga menziesii subsp. menziesii), צוגה מערבית (Tsuga heterophylla), אשוח ענק (Abies grandis), ארז אדום מערבי (Thuja plicata) ואשוחית סיטקה (Picea sitchensis). בתוך היבשת ובקצה הדרומי של אזור התפוצה (קליפורניה) הוא גדל בעיקר לאורך גדות נחלים ובביצות. באזורים אלו הוא גדל בחברת ערבות (הסוג Salix), השיח Cornus stolonifera (באנגלית Red osier dogwood), מילה רחבת-עלים (Fraxinus latifolia) ואדר גדול-עלים (Acer macrophyllum).
דרומית-מזרחית לתחום התפוצה שלו מוחלף האלנוס המאדים באלנוס מעוין (Alnus rhombifolia), שהוא עץ דומה בצורתו, אבל שונה בשולי העלים שאינם מתקפלים כלפי מטה, ולזרעים אין כנפיים. בהרים הגבוהים הוא מוחלף על ידי מין האלנוס הקטן יותר דמוי השיח Alnus viridis (באנגלית Sitka alder), ומזרחית לרכס קסקייד על ידי אלנוס לבן (Alnus incana subsp. tenuifolia).
באזורים גשומים יתפשט האלנוס המאדים במהירות לאזורים שנשרפו או שהיער המקורי בורא, לעיתים קרובות מונע התבססות של מחטניים. הוא יצרן זרעים פורה, אבל הזרעים הקטנים המתפזרים ברוח דורשים שטח פתוח על מנת לנבוט, ולכן עקבות צמיגים ואזורים אחרים שבהם הייתה הפרעה למרקם הטבעי בצורת בירוא או שרפה אידיאליים לזרעים. באזורים אלו יכולים לצמוח מאות אלפי שתילים להקטר בשנה הראשונה לאחר שחלה ההפרעה.
הענפים הדקים והניצנים של האלנוס המאדים הם החלקים היחידים שבעלי חיים יכולים לאוכלם, אם כי איילים ואייל אציל אוכלים את הענפים בסתיו וענפים וניצנים בחורף ובאביב. בונים אוכלים לעיתים את קליפת הגזע, אם כי אלנוס מאדים אינו המין המועדף על ידם. כמה מיני פרושים אוכלים את זרעי האלנוס המאדים, בייחוד Carduelis flammea (באנגלית Common Redpoll) ו-Carduelis pinus (באנגלית Pine siskin), כמו גם אוגר יערוני (Peromyscus).
אלנוס מאדים מארח בפקעיות השורש חיידקים המקבעים חנקן מהסוג Frankia. קשר זה מאפשר לאלנוס לגדול בקרקעות עניות בחנקן.
גלריה

עגילי פרחים זכריים עם עגילי פרחים נקביים קטנים מעל
גדם
זרעים
בית גידול בקולומביה הבריטית
הערות שוליים

↑  אלנוס מאדים באתר הרשימה האדומה של IUCN
↑  Flora of North America
↑  USDA Plants Profile: Alnus rubra
1 2  Biota of North America Program, 2013 county distribution map
1 2 3 4  SPECIES: Alnus rubra, Fire Effects Information System (FEIS)]
↑  Gregory L. Tilford, Edible and Medicinal Plants of the West, page 12
↑  The Value of Red Alder as an Integrated Pest Management Tool For Controlling Weevil Damage to Sitka Spruce
↑  Ewing, Susan. The Great Alaska Nature Factbook. Portland: Alaska Northwest Books, 1996.
↑  Jeannie Allen (2003-08-22). "Watching Our Ozone Weather". NASA Earth Observatory. אורכב מ-המקור ב-2008-10-20.
↑  Hibbs, D. E., DeBell, D. S., & Tarrant, R. F. (1995). The Biology and management of red alder. Corvallis, Oregon: Oregon State University Press.
| --- | --- |
בקרת זהויות :  NLI: 987007565762105171  LCCN: sh85112026 
יער של עצי אלנוס מאדים, צוגה מערבית ואדר גדול-עלים
ענף שבור המדגים קליפה אדמה שהתבלתה
עלה אלנוס מאדים שעבר שינויי צבע עקב זיהום אוזון
אמיל מיזלייה

| --- | --- |

 לידה:  17 באפריל 1882 מרסיי, צרפת 
 פטירה:  2 בספטמבר 1965 (בגיל 83) טולון, צרפת 
 מקום קבורה:  בית הקברות סן פייר 
 מדינה:  צרפת 
 השכלה:  אקול נאוואל 
 דרגה:  תת אדמירל 
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 קצין גבוה בלגיון הכבוד  חבר מסדר השחרור  צלב המלחמה 1914–1918  צלב המלחמה 1939-1945  מסדר סנטה אנה, דרגה 2 
 
אדמירל משנה אמיל אנרי מיזלייה (בצרפתית - Emile Henry Muselier; ‏ 17 באפריל 1882 - 2 בספטמבר 1965) היה ימאי צרפתי שהוביל את כוחותיה הימיים של צרפת החופשית במהלך מלחמת העולם השנייה. מיזלייה נטל חלק במבצעי צרפת החופשית, והיה אחראי לכיבוש איי סן-פייר ומיקלון בשנת 1941, אך בשנת 1942, לאחר סכסוך עם שארל דה גול פרש מתפקידו, ולאחר מכן העמיד עצמו לפקודת הגנרל אנרי ז'ירו. לאחר המלחמה פרש לעסקיו הפרטיים.
קריירה מוקדמת

מיזלייה נולד ב-1882 במרסיי. ב-1899 החל את לימודיו באקדמיה הימית של צרפת (École Navale), ולאחר סיום הלימודים שירת כקצין ימי במזרח הרחוק ובים האדריאטי. במלחמת העולם הראשונה לחם כקצין נחתים בבלגיה ב-1915. ב-1916 עבד במטה הצי כאחראי לחידושים טכנולוגיים, וב-1918 קיבל את פיקודו הימי הראשון. לאחר המלחמה עלה בסולם הדרגות, ועם פרוץ מלחמת העולם השנייה מונה לדרגת אדמירל-משנה על ידי מפקד הצי פרנסואה דרלאן. מינוי זה עוכב בכמה חודשים בשל האשמות שהועלו כנגד טוהר המידות של מיזלייה, האשמות מהן טוהר.
עיטורים

מיזלייה עוטר בעיטורים רבים וביניהם
קצין בכיר בלגיון הכבוד
מסדר השחרור
צלב המלחמה 1914 - 1918.
צלב המלחמה 1939 - 1945.
צלב המלחמה מחוץ לגבולות צרפת (Croix de guerre des Théâtres d'opérations extérieurs)
צלב השירות הקרבי בהתנדבות (Croix du combattant volontaire)
אביר מסדר האמבט.
מפקד במסדר לאופולד (Ordre de Léopold) - עיטור בלגי.
אביר מסדר סט. מוריציו ולזארו (Ordine dei Santi Maurizio e Lazzaro) תואר המוענק על ידי בית סאבויה.
הערות שוליים

↑  Free forces respond to Muselier's appeal, פלסטיין פוסט, 5 ביולי 1940
↑  Muselier 'sentenced', פלסטיין פוסט, 25 באוקטובר 1940
↑  שארל דה גול, המאבק לחרות, כרך ראשון, "אל הדגל", הוצאת עם הספר, תשי"ח, עמ' 139.
↑  שארל דה גול, המאבק לחרות, כרך ראשון, "אל הדגל", הוצאת עם הספר, תשי"ח, עמ' 139.
↑  שארל דה גול, המאבק לחרות, כרך ראשון, "אל הדגל", הוצאת עם הספר, תשי"ח, עמ' 232.
↑  שארל דה גול, המאבק לחרות, כרך ראשון, "אל הדגל", הוצאת עם הספר, תשי"ח, עמ' 197.
↑  Free french surprise move causes flurry, פלסטיין פוסט, 28 בדצמבר 1941
↑  שארל דה גול, המאבק לחרות, כרך ראשון, "אל הדגל", הוצאת עם הספר, תשי"ח, עמ' 234.
↑  אמיל מיזלייה באתר מסדר השחרור (צרפתית)
| --- | --- |
בקרת זהויות :  BnF: cb125302145 (data)  GND: 122880323  ISNI: 0000 0000 7834 1316  LCCN: n88600430  Léonore: 274928  NARA: 10571752  SNAC: w6v25kbp  SUDOC: 034558608  VIAF: 59976858   WorldCat (עם VIAF): 59976858
אלנוס נפאלי

| אלנוס נפאלי |
| --- | --- |
 גזע ועלים של אלנוס נפאלי
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: אלונאים
משפחה:: שדריים
סוג:: אלנוס
מין:: אלנוס נפאלי
שם מדעי
 Alnus nepalensis ‏דון, 1825

קליפת גזע של אלנוס נפאלי
תקריב של עלה של אלנוס נפאלי
עלים של אלנוס נפאלי
אלנוס נפאלי, או גם אלמון נפאלי (שם מדעי: Alnus nepalensis), הוא מין עץ נשיר גדול בסוג אלנוס ממשפחת השדריים. הוא גדל ברמות הסובטרופיות של ההימלאיה. העץ קרוי בנפאלית "יוטיס". העץ משמש באחזור קרקע כעץ להסקה ולייצור פחם עץ. זהו העץ המדינתי של מדינת נאגאלנד בהודו.
תיאור

אלנוס נפאלי הוא אלנוס נשיר שגובהו עד 30 מטרים, הגזע הבודד ישר, קוטרו בגובה חזה 60 סנטימטר (עד 2 מטרים במקרים יוצאי דופן) וגונו אפור כהה, לעיתים קרובות עם כתמים צהבהבים.
מערכת השורשים של האלנוס הנפאלי מסועפת ומתפשטת לרוחב. כמו מינים אחרים של אלנוס האלנוס הנפאלי מארח בפקעיות השורש חיידקים המקבעים חנקן מהסוג Frankia. קשר זה מאפשר לאלנוס לגדול בקרקעות עניות בחנקן. בין הסוגים היחידים מחוץ למשפחת הקטניות המסוגלים לכך.
העלים, שניזוקים לעיתים בידי חרקים, מסורגים, פשוטים, סגלגלים עד מוארכים, משוננים עם 12–16 זוגות עורקים בולטים מקבילים, באורך 7–16 סנטימטרים וברוחב 5–10 סנטימטרים. גון החלק העליון ירוק כהה מבריק עד עמום, החלק התחתון מכוסה בקשקשים בגוון צהוב-חום. הפטוטרת חזקה באורך 1.5–2 סנטימטרים.
הפרחים הם עגילים, מקבצים גליליים של פרחים קטנים, הפורחים בסתיו באופן יוצא דופן לסוג אלנוס, בספטמבר ואוקטובר בהודו ובסין ומספטמבר עד נובמבר בנפאל. הפרחים הזכריים והנקביים נפרדים, אבל גדלים על אותו עץ, ולעיתים על אותו ענף (צמח חד-ביתי). עגילי הפרחים הזכריים מקובצים למכבד באורך של עד 16 סנטימטרים. העגילים הזכריים צהובים ואורכם 10–16 סנטימטרים (25 מקסימום), התלויים באשכולות הענפים. התפרחת הנקבית מקובצת על אשכול קצר של 3–8 עגילים. גודל העגיל הנקבי 1–1.7 על 0.6–0.7 סנטימטרים, והוא גדל זקוף.
הפירות מבשילים שנה אחר-כך בין דצמבר למרץ בנפאל, ובדצמבר ביונאן בסין. הפירות דומים לאצטרובלים של משפחת האורניים, והם בגוון חום כהה, זקופים על גבעול קצר, ובנויים מקשקשים מעוצים רבים. הזרעים בגוון חום בהיר, עגולים ושטוחים. לכל זרע צמודים זוג כנפים שקופות שרוחבן כ-2 מילימטרים.
תפוצה ואקולוגיה

אלנוס נפאלי גדל ברחבי ההימלאיה בגבהים בין 500–3,000 מטרים, מפקיסטן דרך נפאל, צפון הודו, בהוטן, צפון מיאנמר למחוז יונאן בדרום-מערב הרפובליקה העממית של סין. הוא גדל באקלימים מונסוניים גשומים, קרירים או סובטרופיים, כשממוצע המשקעים בין 500 ל-2,500 מילימטרים, וכ-4–8 חודשים בשנה הם ללא גשם. הטמפרטורות השנתיות הממוצעות בין 13°C ל-26°C. הקרקעות העדיפות לחות ומנוקזות, מחמרה וחול חמרה עד לחצץ, חול וחרסית. העץ מעדיף אתרים ליד נהרות, אבל גדל גם על מדרונות שנחשפו בשל מפולות או בקרקעות חקלאיות שננטשו. העץ גדל בחברת עצים אחרים או בחורשות שבהן הוא המין היחיד. האלנוס הנפאלי הוא מין השייך לחברת החלוץ בסוקצסיה, וגדל היטב בשמש, אבל הוא מסוגל להתמודד עם צל.
שימושים

העץ גדל במהירות ולעיתים נוטעים אותו לעצור סחיפה על מדרונות ההרים ולסיוע בהתאוששות הקרקע בשיטת עיבוד נדודים, משום שלעץ יש פקעיות על השורשים שבהן חיידקים מקבעי חנקן. העץ (חומר גלם) רך באופן בינוני. הוא משמש לעיתים לייצור ארגזים ובבנייה קלה, אך משמש בעיקר כעצי הסקה, משום שהוא נשרף באופן שווה אך די מהיר, וכן לייצור פחם עץ. קליפת הגזע מכילה 7% טאנין המשמש בצביעה (הוא מעמיק את הצבע האדום המופק מ-Rubia cordifolia) ובבורסקאות.
שימור

מצב העץ הוא ללא חשש.
ביאורים

↑  shifting cultivation עיבוד שדה למשך זמן קצר ולאחר מכן זונחים אותו
הערות שוליים

↑  אלנוס נפאלי באתר הרשימה האדומה של IUCN
1 2 3 4  Alnus nepalensis, World Agroforestry
↑  Alnus nepalensis, Useful Tropical Plants
↑  Alnus Nepalensis – a multipurpose tree for the tropical highlands
אלגוריתם חסר נעילות

אלגוריתם חסר נעילות (אנגלית: Lock Free Algorithm) הוא אלגוריתם המיועד לביצוע בידי מספר תהליכונים (Threads) באופן מקבילי ואינו משתמש לשם כך בנעילות חוסמות. פעולות אטומיות (על מידע קטן ממדים) דרושות עבור כל האלגוריתמים חסרי הנעילות ולהן תפקיד חשוב באיפשור פעולות שינוי מידע אמינות בין תהליכונים.
מגבלות על תהליכונים

לא פעם לאלגוריתם חסר נעילות יש מגבלות על כמות התהליכונים ותפקידם (החלק באלגוריתם אותו יכול לבצע כל תהליכון ותהליכון). אלגוריתם לטיפול בתור יכול לדוגמה להתאים רק לשני תהליכונים, האחד מכניס מידע אל התור והשני שולף. דוגמה נוספת היא שתהליכונים רבים יכולים לקרוא מידע ממבנה נתונים ואילו רק תהליכון אחד יכול לשנותו.
נושאים במימוש > פעולות אטומיות

קשה להפריד את האלגוריתמים חסרי הנעילות מהיכולות החומרתיות הזמינות. הפעולות האטומיות הזמינות במחשבים מודרניים הן שמכתיבות את הפעולות הזמינות לכותבי האלגוריתמים חסרי הנעילות.
נושאים במימוש > פעולות אטומיות > כתיבה אטומית

הפעולה הבסיסית ביותר שדרושה תמיד היא כתיבה אטומית. כלומר לאפשר לכתוב ליחידת זיכרון (קטנה - בדרך כלל מילת מעבד) כך שכל מי שקורא באותו זמן את יחידת הזיכרון הזו יראה את הזיכרון כפי שהוא היה לפני הכתיבה או כפי שהוא אחרי הכתיבה ולא בכל מצב ביניים. בדרך כלל פעולת הכתיבה ליחידת זיכרון בגודל מילת מעבד היא כזאת מבלי צורך בפעולה מיוחדת.
נושאים במימוש > פעולות אטומיות > השווה והחלף

פעולה אטומית חשובה באלגוריתמים חסרי נעילה היא פעולת "השווה והחלף" (בלעז Compare and Swap). בפעולה זו ערך ביחידת זיכרון מסוימת נבדק ובמידה והוא שווה לערך מסוים, הוא מוחלף בערך נתון. הפעולה מחזירה אינדיקציה אם הצליחה או נכשלה.  משמעות האטומיות היא בכך שלא יכולים יותר מתהליכון (מעבד) אחד לקרוא את אותו הערך ולהצליח בפעולה, אם יותר מתהליכון אחד קראו את אותו הערך, רק אחד מהם יצליח בפעולת ההחלפה, השאר יכשלו. כך ניתן למעשה להיות בטוחים, במידה והפעולה הצליחה, שאף תהליכון אחר לא שינה את יחידת הזיכרון בין הקריאה (ההשוואה) להחלפה. השווה והחלף היא פעולה שמספק כמעט כל מחשב מודרני (לעיתים בעזרת שתי תתי פעולות: "טען"-LD ו"אחסן"-ST אשר ניתן להשיג בעזרתן את אותה התוצאה).
נושאים במימוש > מחסומי זיכרון

כדאי להזכיר בהקשר של אלגוריתמים אלו את מחסומי הזיכרון (בלעז Memory Barriers) שמבלי להבינם לא ניתן ליישם אלגוריתם חסר נעילות.
במערכות מחשב מודרניות יש מספר מעבדים ומעבר לזיכרון הרגיל (RAM) זיכרון מטמון לכל מעבד ומערכת ניהול זיכרון מורכבת אשר מעבירה מידע מהזיכרון הראשי אל זיכרון המטמון וחזרה (ראו גם מדרג זיכרון). יש גם מעבדים בעלי מספר מרכיבים שכל אחד עושה פעולות מסוג שונה וייתכן שפעולה שכתובה בקוד התוכנית (קוד המכונה שנמצא בזיכרון) לפני פעולה אחרת תתבצע בפועל אחרי או במקביל לפעולה אחרת. במקרים אלו המעבד ידאג שמבחינת התהליכון הרץ התוצאה תהיה אותה התוצאה אך לא ידאג לתיאום עם תהליכונים אחרים. במידה ובתיאום בין תהליכונים, סומכים על הסדר הזה יכולה להיווצר בעיה.
כדי למנוע בעיות שכאלו מספקים מערכות מחשב מודרניות פקודות מעבד ייעודיות אשר מאפשרות שליטה פרטנית יותר על מערכת ניהול הזיכרון. לכל ארכיטקטורת חומרה יש פקודות שונות המתאימות לפעולות שמערכת ניהול הזיכרון בחומרה זו מסוגלת לבצע. בעזרת פקודות אלו ניתן להשיג את שלושת התחבירים המפורטים להלן.
נושאים במימוש > מחסומי זיכרון > תחביר שחרור (בלעז Release Semantics)

בעזרת שימוש במחסום זיכרון עם תחביר זה, תוכנית יכולה להצהיר בפני המערכת מחשוב שפעולת שינוי מסוימת על זיכרון נעשית בעבור שמעבדים אחרים יראו אותה ויסיקו ממנה שעבודה מסוימת של המעבד הנוכחי על הזיכרון הסתיימה. על מערכת המחשוב להראות למעבדים האחרים את כל השינויים האחרים שנעשו על הזיכרון על ידי מעבד זה לפני שהם רואים את השינוי האחרון הזה.
נושאים במימוש > מחסומי זיכרון > תחביר ניכוס (בלעז Acquire Semantics)

בעזרת שימוש במחסום זיכרון עם תחביר זה, תוכנית יכולה להצהיר בפני המערכת מחשוב שפעולת שינוי מסוימת על זיכרון נעשית בעבור שמעבדים אחרים יראו אותה ויסיקו ממנה שעבודה מסוימת של המעבד הנוכחי על הזיכרון מתחילה. על מערכת המחשוב להראות למעבדים האחרים את השינוי הזה לפני שהיא מראה להם שינויים מאוחרים יותר שמבצע מעבד זה.
נושאים במימוש > מחסומי זיכרון > מחסום זיכרון מלא (בלעז Full Memory Barrier)

מחסום זיכרון עם תחביר זה מספק את שתי המשמעויות של תחביר שחרור ותחביר ניכוס ביחד.
שיטות פעולה

כל אלגוריתם חסר נעילות הוא רעיון חדש בפני עצמו כיצד לבצע פעולה מסוימת ממספר תהליכונים, בצורה אמינה וללא נעילות, עם זאת יש מספר שיטות פעולה שניתן לראותן ביותר מאלגוריתם אחד. השיטות:
חזרה על פעולה עד שהיא מצליחה (כאשר מירב הסיכויים הם שלא יידרשו חזרות רבות).
סימון צורך בפעולה ולאפשר לתהליכון אחד בלבד לעשות את הפעולה הנרחבת יותר.
התחלת פעולה בתהליכון אחד וזיהוי המצב בתהליכון אחר והמשך הפעולה שם.
דוגמאות > כותב אחד קורא אחד

יש מספר אלגוריתמים חסרי נעילות שיכולים לשאת את השם הזה, האלגוריתם המתואר פה הוא הפשוט ביותר מביניהם. כפי ששמו רומז הוא מוגבל לתהליכון אחד שקורא ותהליכון אחד שכותב.
מבנה נתונים:
מצביע לחדש
מצביע לישן
אובייקט
מצביע לאובייקט הבא (כתיבה למצביע זה צריכה להיות אטומית)
אתחול:
יצירת אובייקט ראשון
קביעת 'מצביע לחדש' שיצביע לאובייקט הזה.
קביעת 'מצביע לישן' שיצביע גם הוא לאובייקט הזה.
כותב:
יוצר אובייקט חדש עם כל המידע הדרוש (קורא מ'מצביע לחדש' את האובייקט הנוכחי ועושה את השינויים הדרושים באובייקט חדש).
גורם לאובייקט המוצבע כעת על ידי 'מצביע לחדש' שה-'מצביע לאובייקט הבא' שלו יצביע לאובייקט החדש.
מחליף את ה'מצביע לחדש' להצביע גם הוא על האובייקט החדש.
קורא:
בלולאה:
במידה ובאובייקט המוצבע על ידי 'מצביע לישן', ה-'מצביע לאובייקט הבא' אכן מצביע לאובייקט נוסף:
קרא את ה-'מצביע לאובייקט הבא' ל-A (משתנה פרטי לתהליכון)
הרוס את האובייקט המוצבע על ידי 'מצביע לישן'.
קבע את 'מצביע לישן' ל-A.
במידה ובאובייקט המוצבע על ידי 'מצביע לישן', ה-'מצביע לאובייקט הבא' אינו מצביע לאובייקט נוסף, צא מן הלולאה.
קרא מהאובייקט המוצבע על ידי 'מצביע לישן' והשתמש במידע.
באלגוריתם זה אפשר לראות דוגמה לכך שתהליכון אחד מתחיל פעולה ואילו האחר משלים אותה. התהליכון הכותב מתחיל פעולה של החלפת האובייקט אך משאיר את המחיקה של האובייקט הישן לתהליכון הקורא.
אנדראה דלה רוביה

| --- | --- |

אנדראה דלה רוביה בציור של אנדריאה דל סרטו
 לידה:  20 באוקטובר 1435 פירנצה, רפובליקת פירנצה 
 פטירה:  4 באוגוסט 1525 (בגיל 89) פירנצה, רפובליקת פירנצה 
 תחום יצירה:  פיסול 
 זרם באמנות:  רנסאנס 
 יצירות ידועות:  אוספדלה דלי אינוצ'נטי, Adoration of the Magi 
 צאצאים:  ג'ובאני דלה רוביה, ג'ירולמו דלה רוביה 
 
אנדראה דלה רוביה (באיטלקית: Andrea della Robbia;‏ 1435, פירנצה- 1525, פירנצה) היה פסל רנסאנס איטלקי שעבד בעיקר עם חומר קרמי.
התמחה אצל דודו לוקה דלה רוביה שיצר טכניקה של שימוש בטרקוטה מזוגגת (גלזורה).
אנדראה השתמש בטכניקה שלמד מדודו עבור פסליו אותם הביא לדרגה גבוהה של ריאליזם.
אנדראה המשיך את בית מלאכה שדודו הקים ובניו ג'ובאני דלה רוביה וג'ירולמו דלה רוביה המשיכו את בית המלאכה לאחר מותו.
גלריה

טונדו של תינוק בבית היתומים אוספדלה דלי אינוצ'נטי
דיוקן נערה במוזיאון הלאומי ברג'לו
דיוקן של איש צעיר במוזיאון בודה
הבשורה למרים במוזיאון בודה
המדונה והילד במוזיאון הלובר
אמברוזיוס במוזיאון בודה
גרגוריוס הראשון במוזיאון בודה
מתי במוזיאון האזולז'וס הלאומי בליסבון
יוחנן כותב הבשורה במוזיאון האזולז'וס הלאומי בליסבון
מרקוס המבשר במוזיאון האזולז'וס הלאומי בליסבון
עליית מרים בבזיליקת אוסרוואנצה בסיינה
הבתולה של גרנדה בקתדרלת סביליה
אליפות אפריקה בכדורגל נשים 2022

| --- | --- |
 מארחת:  מרוקו מרוקו
 תקופת התחרות:  2 ביולי 2022 – 23 ביולי 2022 (22 ימים) 
 מספר משתתפות:  12  (מתוך 44 משתתפות שנרשמו)
 הזוכה:  דרום אפריקה דרום אפריקה
 מספר משחקים:  28
 מספר שערים:  63 (2.25 בממוצע למשחק)
 מלכת השערים:  דרום אפריקה הילדה מגאיה מרוקו גיזליין צ'באק ניגריה ראשידט אג'יבדה (3 שערים)
 השחקנית מצטיינת:  מרוקו גיזליין צ'באק
 → 2018
 
אליפות אפריקה בכדורגל נשים 2022, היא אליפות אפריקה בכדורגל נשים ה-14 שארגנה קונפדרציית הכדורגל של אפריקה. הטורניר נערך במרוקו מ-2 ביולי עד ה-23 ביולי 2022. האליפות שימשה כטורניר המוקדמות לגביע העולם 2023, שנערך שנה לאחר מכן באוסטרליה וניו זילנד. נבחרת מרוקו העפילה אוטומטית לטורניר כמארחת, בעוד שאר 11 הנבחרות עלו מטורנירי המוקדמות שהחלו באוקטובר 2021.
במשחק הגמר נפגשו המארחת מרוקו (בפעם הראשונה בתולדותיה) ודרום אפריקה - בהופעה שישית בגמר. בסיום המשחק, שנערך ברבאט מול 51,000 צופים, ניצחה דרום אפריקה 1–2 וזכתה בטורניר. גיזליין צ'באק המרוקאית זכתה בפרס השחקנית המצטיינת של הטורניר. היא גם סיימה כמלכת השערים של הטורניר עם 3 כיבושים, לצד שתי שחקניות נוספות.
בעקבות מיקומן כארבע הראשונות, העפילו דרום אפריקה, מרוקו, זמביה וניגריה ישירות לגביע העולם כנציגות CAF, ואילו סנגל וקמרון שהפסידו ברבע הגמר נשלחו לפלייאוף הבין-יבשתי על כרטיס נוסף לטורניר.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  מרוקו | 9 | 3 | 3 | 0 | 0 | 5 | 1 | 4 |
|  סנגל | 6 | 3 | 2 | 0 | 1 | 3 | 1 | 2 |
|  בורקינה פאסו | 1 | 3 | 0 | 1 | 2 | 2 | 4 | -2 |
|  אוגנדה | 1 | 3 | 0 | 1 | 2 | 3 | 7 | -4 |
| 0 | 1 | 2 |
| --- | --- | --- |
|  מרוקו | 1 – 0 | בורקינה פאסו   |
|  סנגל | 2 – 0 | אוגנדה   |
|  בורקינה פאסו | 0 – 1 | סנגל   |
|  אוגנדה | 1 – 3 | מרוקו   |
|  מרוקו | 1 – 0 | סנגל   |
|  בורקינה פאסו | 2 – 2 | אוגנדה   |